कल मतदान, परिचय पत्र जरुरी, इवीएम से डालेंगे वोट
नगर पंचायत चुनाव
2015
नगर पंचायत चुनाव भोपालपटनम एवं भैरमगढ में 28 दिसंबर को होने वाले चुनाव के लिए मतदाता परिचय पत्र जरुरी कर दिया गया है। मतदाता अपने वोट इवीएम के जरिए डालेंगे। मतदान के बाद इवीएम 31 दिसबंर तक स्ट्रांग रुम में कड़ी सुरक्षा में भोपालपटनम और भैरमगढ़ में ही रखी जाएंगी। भोपालपटनम में तहसील कार्यालय तथा भैरमगढ़ में सामुदायिक भवन में स्ट्रांग रूम बनाया गया है।
प्रदेश निर्वाचन आयोग ने निकाय चुनाव के लिए आब्जर्वर एडीशनल कमिश्नर एलएस केन तथा व्ययप्रेक्षक अखिलेष कुमार वर्मा को तैनात किया है। दोनों मतदान से लेकर मतगणना तक क्षेत्र में निगरानी हेतु रहेंगे। मतदान करवाने के लिए 4 सदस्यों का दल बनाया गया है। मतदान सामग्री 27 दिसंबर को प्रदान कर मतदान दलों को मतदान केंद्रों में भेज दिया जाएगा। मतदान दलों को लाने-लेजाने के लिए वाहनों का अधिग्रहण किया गया है।
प्रचार समाप्त : प्रचार अभियान शनिवार दोपहर 3 बजे समाप्त हो गया। प्रचार समाप्त होने के बाद राजनैतिक दल अब मतदाताओं से डोर-डू-डोर जनसंपर्क कर स्वयं मतदाताओं के बीच पहुंच रहे हैं। अब तक चुनाव प्रचार शांतिपूर्वक रहा है। प्रशासनिक दृष्टि से चुनाव को लेकर अावश्यक तैयारी पूरी कर ली गई है। सुरक्षा व्यवस्था भी चाक चैबंद कर दिया गया है। मतदान को लेकर निर्वाचन कार्यालय द्वारा दोनों नगर पंचायत में 15-15 मतदान केंद्र बनाए गए है।
31 को मतगणना
31 दिसंबर को कडी सुरक्षा के बीच प्रातः 8 बजे से मतगणना शुरू होगी। मतदान और गणना संबंधी सभी तैयारी पूर्ण कर ली गई है। शांति पूर्वक मतदान के लिए प्रशासन पूरी तरह तैयार है। जीसी नाहटा, उपजिला निर्वाचन अधिकारी
hin_Deva bho_Deva unk hin_Deva hin_Deva hin_Deva npi_Deva hin_Deva